Не выпадковы, напрыклад, той факт, што яго былы вучань П. Карповіч пасля замаху на міністра асветы Багалепава трымаў сябе на судзе ўпэўнена, з пачуццём уласнай годнасці. Ён заявіў, што страляць у міністра ён лічыў сваім маральным абавязкам, бо гэта рэакцыянер, які здаў у салдаты 183 студэнты. Ва ўсім гэтым нельга не адчуць вывучку школы Абуховіча-Бандынэлі, які выхаваў не толькі рэвалюцыянера Карповіча. Праз гэту школу прайшоў вядомы хірург Ярэміч, які быў запрошаны на пасаду Наркома аховы здароўя БССР у першым складзе ўрада, але пасаду заняць не паспеў, бо раптоўна памёр...